Συγκεκριμένα, το ΑΕΠ, σε όρους όγκου, διαμορφώθηκε σε 184,5 δισ. ευρώ, διατηρούμενο στα ίδια επίπεδα με το 2015. Στα επιμέρους στοιχεία, οι φόροι στα προϊόντα αυξήθηκαν κατά 0,3% στα 20,9 δισ. ευρώ, ενώ η τελική καταναλωτική δαπάνη διευρύνθηκε κατά 0,6% στα 167,6 δισ. ευρώ.

Για την εκτίμηση αυτή, ενσωματώθηκαν είτε μηνιαία στοιχεία (ισοζύγιο πληρωμών, εξωτερικό εμπόριο) είτε τριμηνιαία (κύκλος εργασιών στις υπηρεσίες, έρευνα εργατικού δυναμικού, Γενική Κυβέρνηση).

Οι δαπάνες της γενικής κυβέρνησης αντίθετα, συρρικνώθηκαν κατά 2,1% σε 40,4 δισ. ευρώ, ενώ πτώση κατά 0,8% σημείωσε και ο ακαθάριστος σχηματισμός κεφαλαίου.

Όσον αφορά το εμπορικό ισοζύγιο, οι εξαγωγές αγαθών και υπηρεσιών περιορίστηκαν κατά 2% στα 57,1 δισ. ευρώ και οι εισαγωγές κατά 0,4% στα 60,2 δισ. Ευρώ.

Αξίζει να σημειωθεί ότι σε όρους τιμών αγοράς, το ΑΕΠ ανήλθε σε 175,9 δισ. ευρώ, έναντι 175,7 δισ. ευρώ το προηγούμενο έτος, καταγράφοντας οριακή άνοδο της τάξης του 0,1%.

Η δεύτερη εκτίμηση της ΕΛΣΤΑΤ θα δημοσιοποιηθεί στις 17 Οκτωβρίου, αφού ενσωματωθούν ετήσια στοιχεία (όπως έρευνα διάρθρωσης επιχειρήσεων, εκτιμήσεις για την τελική καταναλωτική δαπάνη των νοικοκυριών με βάση τα αποτελέσματα της έρευνας οικογενειακών προϋπολογισμών, ετήσια στοιχεία ισοζυγίου πληρωμών και εξωτερικού εμπορίου, ετήσια στοιχεία Γενικής Κυβέρνησης κ.λπ.) και με τη μέθοδο των πινάκων προσφοράς και χρήσεων ανά προϊόν.